**Ministru kabineta rīkojuma projekts „Par nekustamā īpašuma nodošanu Ropažu novada pašvaldībai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Publiskas personas mantas atsavināšanas likuma 4. panta pirmā daļa, 5. panta pirmā daļa, 42. panta pirmā daļa un 43. pants.  Likuma „Par pašvaldībām” 15. panta pirmās daļas 1. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2015. gada 2. decembrī ar rīkojumu Nr. 759 „Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā” (turpmāk – Rīcības plāns) noteica veicamo pasākumu kopumu un to izpildes termiņus.  Saskaņā ar Rīcības plāna 2.4. pasākuma 3. punktā ietverto A variantu, kas atbalstīts Ministru kabineta 2015. gada 3. novembra sēdē (prot. Nr. 57 58.§ 10. punkts), un pamatojoties uz Ministru kabineta 2016. gada 12. janvāra rīkojumu Nr. 22 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””, sabiedrības vajadzībām tika atsavināts nekustamais īpašums „Bundulīši” Muceniekos, Ropažu novadā, kas sastāvēja no zemes gabala ar kadastra apzīmējumu 8084 006 0093, kura platība ir 0,3447 ha, un dzīvojamās mājas jaunbūves ar kadastra apzīmējumu 8084 006 0093 001, kas nebija nodota ekspluatācijā.  Ar Ministru kabineta 2016. gada 28. oktobra rīkojumu Nr. 630 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” Iekšlietu ministrijai (Nodrošinājuma valsts aģentūrai) tika piešķirti 378 620 *euro*, lai segtu izdevumus, kas saistīti ar nekustamā īpašuma “Bundulīši” Muceniekos, Ropažu novadā, pārbūvi. Lai pielāgotu nekustamo īpašumu „Bundulīši” patvēruma meklētāju izmitināšanai, Nodrošinājuma valsts aģentūra (turpmāk – Aģentūra) atbilstoši Publisko iepirkumu likumam organizēja iepirkuma procedūru (iepirkuma identifikācijas Nr. IeM NVA 2015/1550), kā rezultātā 2016. gada 3. februārī Aģentūra noslēdza būvdarbu līgumu Nr. IeM NVA 2016/6-Būv ar Sabiedrību ar ierobežotu atbildību „ARČERS” par nekustamā īpašuma „Bundulīši” Muceniekos, Ropažu novadā, pārbūvi.  Saskaņā ar 2016. gada 3. februārī noslēgto būvdarbu līgumu Nr. IeM NVA 2016/6-Būv tika izstrādāts un saskaņots būvprojekts nekustamā īpašuma „Bundulīši” pārbūvei. Projektēšanas nosacījumu izpildes laikā no Ropažu novada Sabiedrības ar ierobežotu atbildību „CIEMATS” 2016. gada 22. martā tika saņemti tehniskie noteikumi Nr. 2.3.1./51, kuru 2016. gada 7. aprīļa papildinājumā bija noteikts, ka ir nepieciešams palielināt notekūdeņu attīrīšanas iekārtu jaudu no 125m3/dnn uz 250m3/dnn.  Ropažu novada Sabiedrība ar ierobežotu atbildību „CIEMATS” bija izstrādājusi notekūdeņu attīrīšanas iekārtu modernizācijas projektu, taču 1998. gadā izbūvēja tikai pusi no šajā projektā paredzētā apjoma, kā arī netika uzstādīts pietiekams elektroģeneratoru skaits, lai nodrošinātu notekūdeņu attīrīšanas iekārtu darbību elektrības atslēguma gadījumā. Notekūdeņu attīrīšanas iekārtas strādāja ar maksimālo noslodzi, jo bija palielinājies attīrāmo notekūdeņu daudzums no ražošanas uzņēmumiem, kas atrodas Muceniekos.  Vides aizsardzības un reģionālas attīstības ministrija 2016. gada 19. augusta vēstulē Nr. 4.3-2/18-1e/6227 „Par sadzīves notekūdeņu attīrīšanas sistēmu Ropažu novada Muceniekos” Iekšlietu ministrijai norādīja, ka Vides aizsardzības un reģionālās attīstības ministrijas rīcībā nav pieejams finansējums Ropažu novada Mucenieku notekūdeņu attīrīšanas iekārtu jaudas palielināšanai, kā arī līdzekļus tam nevar piešķirt no Eiropas Savienības fondu 2014.-2020. gada plānošanas perioda darbības programmas „Izaugsme un nodarbinātība” 5.3.1. specifiskā atbalsta mērķa „Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas”. Ministru kabineta 2015. gada 29. septembra sēdē (prot. Nr. 51 60.§ 7. punkts) norādīts, ka tiks izteikts aicinājums pašvaldībām aktīvi iesaistīties bēgļu un personu ar alternatīvo statusu izmitināšanu nodrošināšanā, turklāt Rīcības plāna 3.7. un 3.18. punkts paredz patvēruma meklētāju jautājuma risināšanā iesaistīt arī pašvaldības un kompensēt tām finanšu līdzekļu izdevumus, kas saistīti ar patvēruma meklētāju izmitināšanu.  Ņemot vērā, ka notekūdeņu attīrīšanas iekārtas Ropažu novada Mucenieku ciemā strādāja ar maksimālu noslodzi un, palielinoties iedzīvotāju skaitam, nebūtu bijis iespējams nodrošināt notekūdeņu pieņemšanu un attīrīšanu, bija nepieciešams izbūvēt papildu notekūdeņu attīrīšanas bloku.  Ar 2016. gada 28. oktobra rīkojumu Nr. 630 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” Ministru kabinets piešķīra Iekšlietu ministrijai (Aģentūrai) 204 574 *euro*, lai veiktu notekūdeņu attīrīšanas iekārtu pārbūvi Muceniekos, Ropažu novadā. Minētos darbus saskaņā ar projektu “Sadzīves notekūdeņu attīrīšanas iekārtas BIO-130 izbūve Mucenieku ciematā, Ropažu novadā” veic Sabiedrība ar ierobežotu atbildību “ARČERS” saskaņā ar 2016. gada 30. novembra Vienošanos Nr. 2 IeM NVA 2016/209-Būv “Par grozījumiem 2016. gada 3. februāra būvdarbu līgumā Nr. IeM NVA 2016/6-Būv par nekustamā īpašuma “Bundulīši”, Mucenieki, Ropažu novads, pārbūvi” un 2017. gada 3. maija Vienošanos Nr. 4 IeM NVA 2017/32-Būv “Par grozījumiem 2016. gada 3. februāra būvdarbu līgumā Nr. IeM NVA 2016/6-Būv par nekustamā īpašuma “Bundulīši”, Mucenieki, Ropažu novads, pārbūvi”. Būvdarbus plānots pabeigt līdz 2017. gada 30. augustam.  Atbilstoši vienošanās noteiktajam Ropažu novada pašvaldībai piederošajā nekustamajā īpašumā - zemes vienībā ar kadastra apzīmējumu 8084 006 0289, uz kuras jau atrodas Mucenieku ciema notekūdeņu attīrīšanas iekārtas, ir jāveic papildu notekūdeņu attīrīšanas iekārtu uzstādīšanas būvdarbi, t.sk. jāuzstāda divi notekūdeņu attīrīšanas bloki BIO-65, kuru kopējais tilpums ir 130 m3 un laukums ir 79,38 m2 (10,5 m *reiz* 2,7 m *reiz* 2,8 m). Izbūvētās notekūdeņu attīrīšanas iekārtas tiks pieslēgtas esošajām notekūdeņu attīrīšanas iekārtām, tomēr papildus izbūvēto notekūdeņu attīrīšanas iekārtu tehniskais risinājums ļauj tām darboties arī autonomi.  Atbilstoši Būvniecības likuma 11. pantam būves iedala ēkās un inženierbūvēs. Ēku un inženierbūvju detalizētāku iedalījumu grupās nosaka vispārīgie būvnoteikumi. Saskaņā ar Ministru kabineta 2014. gada 19. augusta noteikumu Nr. 500 “Vispārīgie būvnoteikumi” 1. pielikumu notekūdeņu attīrīšanas ietaise ar jaudu virs 100 m3/diennaktī ir III grupas inženierbūve.  Nekustamā īpašuma valsts kadastra likuma 6. panta pirmajā daļā noteikts, ka nekustamais īpašums šā likuma izpratnē ir nekustamā īpašuma objekts (zemes vienība vai būve) vai šo objektu kopība (zemes vienība un būve), kas saskaņā ar likuma “Par nekustamā īpašuma ierakstīšanu zemesgrāmatās” normām atbilst pastāvīga nodalījuma prasībām. Atbilstoši likuma “Par nekustamā īpašuma ierakstīšanu zemesgrāmatās” 14. panta pirmajai daļai, ierakstot zemesgrāmatā ēkas (būves), kas ir patstāvīgs īpašuma tiesību priekšmets, zemesgrāmatā atklājams atsevišķs nodalījums. Savukārt šā likuma 19. panta pirmās daļas 5. punktā noteikts, ka zemesgrāmatā kā patstāvīgi īpašuma objekti nav ierakstāmas inženierbūves, kuru laukums ir mazāks par 50 m2 vai augstums ir mazāks par 10 m. Līdz ar to izbūvētās notekūdeņu attīrīšanas iekārtas ir uzskatāmas par inženierbūvi, kas ņemot vērā tās tilpumu un laukumu, ir ierakstāma zemesgrāmatā.  Ar Ropažu novada domes ārkārtas sēdes lēmumu (2017. gada 14. marta protokols Nr. 4) nolemts atļaut Aģentūrai veikt attīrīšanas iekārtu izbūvi nekustamajā īpašumā Mucenieki, Ropažu novadā (kadastra numurs 8084 006 0009, zemes vienības kadastra apzīmējums 8084 006 0289) un pēc notekūdeņu attīrīšanas iekārtu izbūves un nodošanas ekspluatācijā, bez atlīdzības tās nodot Ropažu novada pašvaldībai tās autonomo funkciju veikšanai.  Publiskas personas mantas atsavināšanas likuma 42. panta pirmajā daļā noteikts, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots.  Ņemot vērā, ka izbūvētās notekūdeņu attīrīšanas iekārtas nav nepieciešamas Iekšlietu ministrijai (Aģentūrai) tās funkciju nodrošināšanai, atbilstoši to izbūves mērķim un likuma “Par pašvaldībām” 15. panta pirmās daļas 1. punktam tās ir nepieciešamas Ropažu novada pašvaldībai tās autonomās funkcijas – organizēt iedzīvotājiem komunālos pakalpojumus (notekūdeņu attīrīšanu) – nodrošināšanai. Līdz ar to ir nepieciešama Ministru kabineta atļauja nekustamo īpašumu – inženierbūvi (izbūvētās notekūdeņu attīrīšanas iekārtas) pēc tā izbūves nodot bez atlīdzības Ropažu novada pašvaldības īpašumā. |
| 3. | Projekta izstrādē iesaistītās institūcijas | Iekšlietu ministrija, Nodrošinājuma valsts aģentūra. |
| 4. | Cita informācija | Izdevumus, kas saistīti ar notekūdeņu attīrīšanas iekārtu reģistrāciju zemesgrāmatā, segs Ropažu novada pašvaldība. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
|  | |  | | | Turpmākie trīs gadi (*euro*) | | | |
| **Rādītāji** | | **2017.gads** | | | **2018.gads** | **2019.gads** | **2020.gads** | |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu | |
| 1 | | 2 | | 3 | 4 | 5 | 6 | |
| 1. Budžeta ieņēmumi: | | 12 297 | | 0 | 0 | 0 | 0 | |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 12 297 | | 0 | 0 | 0 | 0 | |
| 1.2.valsts speciālais budžets | | 0 | | 0 | 0 | 0 | 0 | |
| 1.3.pašvaldību budžets | | 0 | | 0 | 0 | 0 | 0 | |
| 2.      Budžeta izdevumi: | | 12 297 | | 0 | 0 | 0 | 0 | |
| 2.1.valsts pamatbudžets | | 12 297 | | 0 | 0 | 0 | 0 | |
| 2.2.valsts speciālais budžets | | 0 | | 0 | 0 | 0 | 0 | |
| 2.3.pašvaldību budžets | | 0 | | 0 | 0 | 0 | 0 | |
| 3.      Finansiālā ietekme: | | 0 | | 0 | 0 | 0 | 0 | |
| 3.1.valsts pamatbudžets | | 0 | | 0 | 0 | 0 | 0 | |
| 3.2. speciālais budžets | | 0 | | 0 | 0 | 0 | 0 | |
| 3.3.pašvaldību budžets | | 0 | | 0 | 0 | 0 | 0 | |
| 4.      Finanšu līdzekļi papildu izdevumu finansēšanai (kompensējošo izdevumu samazinājumu norāda ar „+” zīmi) | | X | | 0 | 0 | 0 | 0 | |
| 5.      Precizēta finansiālā ietekme: | | X | | 0 | 0 | 0 | 0 | |
| 5.1.valsts pamatbudžets | | 0 | 0 | 0 | 0 | |
| 5.2. speciālais budžets | | 0 | 0 | 0 | 0 | |
| 5.3.pašvaldību budžets | | 0 | 0 | 0 | 0 | |
| 6.      Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Saskaņā ar likumu „Par valsts budžetu 2017. gadam” nekustamā īpašuma „Bundulīši” Muceniekos, Ropažu novadā, pārbūvei piešķirti finanšu līdzekļi 12 297 *euro* apmērā. | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7.      Cita informācija | | Nav. | | | | | | |
|  |  | | | | | | | |
|  | VII. Tiesību akta projekta izpildes nodrošināšana un tās ietekme uz institūcijām | | | | | | | |
| 1. | Projekta izpildē iesaistītās  institūcijas | | Nodrošinājuma valsts aģentūra un Ropažu novada pašvaldība. | | | | | |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekts šo jomu neskar. | | | | | |
| 3. | Cita informācija | | Nav. | | | | | |

Anotācijas II, IV, V un VI sadaļa – projekts šīs jomas neskar.

Iekšlietu ministrs Rihards Kozlovskis

Vīza:

Valsts sekretāra pienākumu izpildītājs Dimitrijs Trofimovs

28.06.2017 12:48

1511

Rateniece, 6829699

natalija.rateniece@agentura.iem.gov.lv